Publio Cornelio Escipión o Africano

Publio Cornelio Escipión, en latín Publius Cornelius Scipio Africanus Maior, tamén coñecido como Escipión o Africano, nado en 235 a. C. e finado en 183 a. C., foi un famoso xeneral e político romano. É máis coñecido por derrotar a Haníbal e por isto é chamado Escipión o Africano.

 Traxectoria 
Posúe o mesmo nome có seu pai pero é alcuñado o Africano. É mencionado por primeira vez como participante na batalla de Tesino. Despois de morrer seu pai e seu tío en Hispania, Escipión marchou á Península Ibérica para impedir un ataque de Haníbal. Chegou a finais do 210 a. C. e conquistou cun ataque sorpresa Qart Hadasht, cidade que foi rebautizada como Cartago Nova (Cartaxena), que era a base de operacións dos cartaxineses en Hispania. Nos seguintes tres anos expulsou os cartaxineses e fíxose co control político e territorial.

Anos máis tarde, tras moitos esforzos, convenceu ó senado para invadir Cartago e desembarcou en África no 205 a. C. aproximadamente. No 202 a. C. obtivo unha esmagadora vitoria sobre Haníbal na batalla de Zama, lugar situado preto do pobo de Naraggara. Esta derrota marcou o final da segunda guerra púnica. Haníbal fuxiu da cidade co permiso do goberno cartaxinés.

Máis de 10 anos despois, en Asia, venceu ó rei seléucida Antíoco III. Ó regresar a Roma os seus inimigos acusárono de aceptar subornos de Antíoco, pero foi absolto. Decidiu entón retirarse da vida pública e vivir na súa vila de Litercum. Morreu uns meses despois no 183 a. C.

Escipión é considerado o xeneral romano máis importante antes de Xulio César.

 Notas 

Véxase tamén
 Bibliografía 


 Outros artigos 

 Lista de cónsules romanos na República

Categoría:Militares da Roma antiga
Categoría:Nados en -236
Categoría:Finados en -183
Categoría:Cónsules da República romana
Categoría:Gobernadores romanos de Hispania
Categoría:Censores romanos